ઉલ્લેખનીય છે કે, અભય ગાંધી અને તેના મળતિયાઓ સામે આરબીઆઈ અને એન્ફોર્સમેન્ટ વિભાગે પણ કાર્યવાહી હાથ ધરી છે. અમદાવાદ શહેરના એ.આઈ.એસ.ઈ.કેપિટલ મેનેજમેન્ટ પ્રા.લિ.ની કંપની ખોલીને તેમાં રોકાણકારો પાસેથી લાખોની રકમ ઉઘરાવીને કરોડો રૂપિયાનું કૌભાંડ આચરવામાં આવ્યું હતું.જેમાં અભય ગાંધી અને પારસ ગાંધી મુખ્ય સૂત્રધારો હતા. રોકાણકારો પાસેથી ઉઘરાવેલાં નાણાંનું શેરબજારમાં રોકાણ કરવામાં આવતું હતું. રોકાણકારોને પાંચથી વીસ ટકાનું વ્યાજ ત્રણથી છ માસમાં ચૂકવવાની લોભામણી જાહેરાત કરવામાં આવી હતી. જમાલપુરમાં રહેતા ઈશાદ અહેમદ શેખે અભય ગાંધી સહિત અન્યો સામે 31-5-2011ના રોજ ફરિયાદ કરી હતી.